ดีลใหญ่
ช่วงวันหยุดยาวเทศกาลสงกรานต์ นายแบงก์ทั้งหลายก็ถือโอกาส นานๆ ที พาครอบครัวหนีร้อนไปเจอความเย็นในต่างประเทศ
17 เม.ย. 2560

โดย...ทีมข่าวการเงินโพสต์ทูเดย์ช่วงวันหยุดยาวเทศกาลสงกรานต์ นายแบงก์ทั้งหลายก็ถือโอกาส นานๆ ที พาครอบครัวหนีร้อนไปเจอความเย็นในต่างประเทศแต่คนนี้ พิศิษฐ์ เสรีวิวัฒนา กรรมการผู้จัดการ เอ็กซิมแบงก์ เดินทางไปแอฟริกาใต้ เพื่อประชุมร่วมกับเจ้าหน้าที่เอ็กซิมแบงก์ของสาธารณรัฐประชาชนจีน เรื่องการค้ำประกันการส่งออก ที่เป็นความร่วมมือกันของเอ็กซิมแบงก์ 2 ประเทศเฮียพิศิษฐ์ อธิบายว่าที่ต้องไปประชุมกันถึงแอฟริกาใต้ ก็เพราะเป็นกลุ่มประเทศที่เอ็กซิมแบงก์จีนค้ำประกันส่งออกมาก และประสบความสำเร็จอย่างสูงในการผลักดันให้ผู้ส่งออกเปิดตลาดใหม่ๆ ให้กับผู้ส่งออกของจีน ซึ่งไทยก็เตรียมจะบุกไปในทางนี้ ว่าแล้วเอ็มดีเอ็กซิมแบงก์ ก็แอบกระซิบว่า ในเร็วๆ นี้อาจจะมีดีลของนักลงทุนไทยในแอฟริกาที่น่าตื่นเต้น เป็นธุรกิจเกี่ยวกับพลังงาน ซึ่งต้องติดตามกันให้ดีว่าดีลนี้จะเป็นของใคร ตอนนี้บอกไม่ได้ ขอรับ